3 การประกอบธุรกิจของแต่ละกลุ่มธุรกิจ

3.1 ธุรกิจการพัฒนาอสังหาริมทรัพย์

 

ในปี 2551 บริษัทฯ ได้ลงทุนในการพัฒนาโครงการอสังหาริมทรัพย์ใหม่จำนวน 3 โครงการ
เป็นอาคารชุดคอนโดมิเนียมภายใต้บริษัท แกรนด์ ยู ลิฟวิ่ง จำกัด ซึ่งถือหุ้น 99.98 % โดย บริษัท
แกรนด์ ยูนิตี้ ดิเวลล็อปเม้นท์ จำกัด ได้แก่ โครงการ พาร์ค วิว วิภาวดี 4 จำนวน 49 ยูนิต
(โครงการยู สบาย (พระราม 4 – กล้วยน้ำไท) จำนวน 139 ยูนิต และ โครงการ ยู ดีไลท์
บางซื่อ จำนวน 622 ยูนิต) โดยมีมูลค่าขายรวมทั้งหมดประมาณ 1,500 ล้านบาท

ในส่วนของการพัฒนาโครงการในที่ดินสิทธิการเช่าบริเวณสี่แยกถนนเพลินจิต-วิทยุ ภายใต้ บริษัท
เลิศรัฐการ จำกัด บริษัทฯ
ได้กำหนดแผนงานที่จะพัฒนาเป็นอาคารสำนักงานและโรงแรมมีความสูงรวม 33 ชั้น
โดยจะเริ่มงานก่อสร้างในปี 2552 และคาดว่าจะแล้วเสร็จภายในปี 2554 ทั้งนี้
ในส่วนของพื้นที่โรงแรมประมาณ 25,615 ตารางเมตร บริษัทฯ ได้ทำสัญญาให้เช่าพื้นที่แก่ บริษัท
ทีซีซี ลักซ์ชูรี โฮเทลส์ แอนด์ รีสอร์ท จำกัด
เพื่อเป็นผู้ดำเนินธุรกิจโรงแรมระดับห้าดาวเมื่อการก่อสร้างอาคารแล้วเสร็จ

นอกจากนี้ บริษัทฯ ยังคงพัฒนาโครงการอสังหาริมทรัพย์ต่อเนื่องจากปี 2550
ในส่วนของการลงทุนผ่าน บริษัท
ปริญเวนเจอร์ จำกัด ซึ่งประกอบด้วย โครงการ ดิ ยูโรเปี้ยน ทาวน์ (ลาดกระบัง-อ่อนนุช) และ
โครงการ ดิ นอร์ธเทิร์น ทาวน์ (รังสิต)
ซึ่งคาดว่าจะสามารถปิดการขายและโอนบ้านได้ทั้งหมดในปี 2552

รายละเอียดของโครงการพัฒนาอสังหาริมทรัพย์ที่บริษัทฯ ลงทุนและดำเนินการอยู่ในระหว่างปี 2551
มีดังนี้

+------------+-------------+---------------------------+-------------+
| ปี          | ชื่อโครงการ   | รายละเอียดโครงการ          | สถาน        |
|            |             |                           | ะของโครงการ |
|            |             |                           |             |
|            |             |                           | ณ 31 ธันวาคม |
|            |             |                           | 2551        |
+------------+-------------+---------------------------+-------------+
| 2549– 2551 | โครงการ ดิ   | โครงการ ดิ นอร์ธเทิร์น ทาวน์   | อยู่ระหว่างกา  |
|            | นอร์ธเทิร์น    | รังสิต (เฟส 1)              | รพัฒนาและขาย |
| (ดำเนินกา   | ทาวน์ รังสิต   |                           |             |
| รภายใต้บริษัท |             | จำนวน 440 ยูนิต (บ้านเดี่ยว    |             |
| ปริญเวนเจอร์ |             | 128 ยูนิต/ทาวน์เฮ้าส์ 312 ยูนิต) |             |
| จำกัด)      |             | มูลค่าโครงการประมาณ 1,100   |             |
|            |             | ล้านบาท                    |             |
+------------+-------------+---------------------------+-------------+
|            | โครงการ ดิ   | โครงการ ดิ ยูโรเปี้ยน ทาวน์    |             |
|            | ยูโรเปี้ยน     | อ่อนนุช จำนวน 246 ยูนิต       |             |
|            | ทาวน์ อ่อนนุช  | (บ้านเดี่ยว 62 ยูนิต/ทาวน์เฮ้าส์  |             |
|            |             | 184 ยูนิต)                  |             |
|            |             |                           |             |
|            |             | มูลค่าโครงการประมาณ 1,700   |             |
|            |             | ล้านบาท                    |             |
+------------+-------------+---------------------------+-------------+

+------------+-------------+---------------------------+-------------+
| ปี          | ชื่อโครงการ   | รายละเอียดโครงการ          | สถาน        |
|            |             |                           | ะของโครงการ |
|            |             |                           |             |
|            |             |                           | ณ 31 ธันวาคม |
|            |             |                           | 2551        |
+------------+-------------+---------------------------+-------------+
| 2551 –2552 | โค          | คอนโดมิเนียม 1 อาคาร สูง 5   | อยู่ระหว่างกา  |
|            | รงการพาร์ควิว | ชั้น มีจำนวนยูนิตรวม 49 ยูนิต    | รพัฒนาและขาย |
| (ดำเนินกา   | วิภาวดี เฟส 4 | มูลค่าโครงการประมาณ 60      |             |
| รภายใต้บริษัท |             | ล้านบาท                    |             |
| แกรนด์ ยู    |             |                           |             |
| ลิฟวิ่ง จำกัด  |             |                           |             |
| ซึ่งถือหุ้น     |             |                           |             |
| ร้อยละ      |             |                           |             |
| 99.98      |             |                           |             |
| โดยบริษัท    |             |                           |             |
| แกรนด์ ยูนิตี้  |             |                           |             |
|            |             |                           |             |
| ด          |             |                           |             |
| ิเวลล็อปเม้นท์ |             |                           |             |
| จำกัด)      |             |                           |             |
+------------+-------------+---------------------------+-------------+
|            | โครงการ ยู   | คอนโดมิเนียม 1 อาคาร สูง 8   |             |
|            | สบาย        | ชั้น มีจำนวนยูนิตรวม 139 ยูนิต   |             |
|            |             | มูลค่าโครงการประมาณ 450     |             |
|            | (พระราม 4 – | ล้านบาท                    |             |
|            | กล้วยน้ำไท)   |                           |             |
+------------+-------------+---------------------------+-------------+
|            | โครงการยู    | คอนโดมิเนียม 1 อาคาร สูง 25  |             |
|            | ดีไลท์        | ชั้น มีจำนวนยูนิตรวม 622 ยูนิต   |             |
|            |             | มูลค่าโครงการประมาณ 1,000   |             |
|            | บางซื่อ       | ล้านบาท                    |             |
+------------+-------------+---------------------------+-------------+
| 2548-2551  | โ           | โครงการนราทร เพลส จำนวน   | ปิดการ       |
|            | ครงการนราทร | 22 ยูนิต มูลค่าโครงการ ประมาณ | ขายและโอนห้อ |
| (ดำเ       | เพลส        | 400 ล้านบาท                | งชุดทั้งหมดแล้ว |
| นินการภายใต้ |             |                           |             |
| ก          |             |                           |             |
| องทุนรวมกินรี |             |                           |             |
| พร็อพเพอร์ตี้) |             |                           |             |
+------------+-------------+---------------------------+-------------+
| 2550- 2554 | โครงกา      | พัฒนาโครงการอสัง            | จัดเ         |
|            | รพัฒนาที่ดินเช่า | หาริมทรัพย์ประเภทให้เช่าพื้นที่เพื่อ | ตรียมพื้นที่เพื่อเ |
|            | บนถนนวิทยุ    | ดำเนินธุรกิจสำนักงานและโรงแรม | ริ่มลงเสาเข็มแ |
|            |             |                           | ละก่อสร้างในปี |
|            |             | มีระยะเวลาพัฒนาโครงการ 4 ปี  | 2552        |
+------------+-------------+---------------------------+-------------+

ภาวการณ์แข่งขันและการตลาด

บริษัทฯ
ยังคงเน้นกลยุทธ์ในการลงทุนร่วมกับพันธมิตรที่มีความเชี่ยวชาญการพัฒนาธุรกิจในแต่ละประเภทตามลักษณะโครงการที่ลงทุน
และถึงแม้จะเกิดภาวะวิกฤติทางเศรษฐกิจและการเมืองในช่วงปี 2551 แต่บริษัทฯ
ก็ยังมีแผนงานจะขยายการลงทุนอย่างต่อเนื่อง
โดยจะใช้ความระมัดระวังในการพิจารณาลงทุนโครงการใหม่
มุ่งเน้นการซื้อโครงการอสังหาริมทรัพย์ที่มีศักยภาพแต่ประสบกับปัญหาทางการเงิน
หรือไม่สามารถดำเนินการต่อให้แล้วเสร็จได้ ซึ่งจะทำให้บริษัทฯ
ได้เปรียบคู่แข่งขันในเรื่องต้นทุนและระยะเวลาในการพัฒนา

แหล่งที่มาของเงินลงทุน

ในปี 2551 บริษัทฯ ยังคงมีฐานเงินลงทุนที่แข็งแรงจากกลุ่มผู้ถือหุ้น
และมีความพร้อมที่จะลงทุนในโครงการที่มีศักยภาพตามนโยบายการลงทุนของบริษัทฯ ต่อไป

ผลกระทบต่อสิ่งแวดล้อม

บริษัทฯมีนโยบายและให้ความสำคัญกับการดำเนินธุรกิจ
โดยพยายามลดผลกระทบและรักษาสิ่งแวดล้อมตลอดจนประหยัดการใช้พลังงาน

3.2 ธุรกิจผลิตผงสังกะสีอ๊อกไซด์

  ดำเนินการโดยบริษัท ยูนิเวนเจอร์ จำกัด (มหาชน)

ลักษณะของผลิตภัณฑ์ 

  บริษัทฯ ดำเนินธุรกิจเป็นผู้ผลิตและจำหน่ายผงสังกะสีอ๊อกไซด์ ภายใต้เครื่องหมายการค้ารูป
  “เตาเผา” ซึ่งใช้เป็นวัตถุดิบในอุตสาหกรรมต่างๆ
  โดยแบ่งตามระดับความบริสุทธิ์และลักษณะการใช้งานของลูกค้าได้ 3 เกรด ดังนี้

+---------+--------+------------------------+------------------------+
| ผงสังกะสี | ควา    | กลุ่มอุตสาหกรรม           | คุณสมบัติของผงสังกะสีอ๊อกไซด์ |
| อ๊อกไซด์  | มบริสุทธิ์ |                        |                        |
|         |        |                        |                        |
| (ZnO)   |        |                        |                        |
+---------+--------+------------------------+------------------------+
| ไวท์ซีล   | -      | อุตสาห                  | เพิ่มแรงต้านทาน แรงดึง     |
|         | 99.50% | กรรมการยางรถยนต์คุณภาพสูง | และการยึดเกาะ           |
| (White  |        |                        |                        |
| Seal)   |        | อุตสาหก                 | ป้องกันเชื้อรา             |
|         |        | รรมสีทาทั้งภายในและภายนอก |                        |
|         |        |                        | รักษาโรคที่เกิดจากเชื้อรา    |
|         |        | อุตสาหกรรมอาหารสัตว์      |                        |
+---------+--------+------------------------+------------------------+
|         |        | อุตสาหกรรมสีสำหร         | ป้องกันสนิม               |
|         |        | ับเรือและเสาเหล็กโครงเหล็ก |                        |
+---------+--------+------------------------+------------------------+
| เรดซีล   | -      | อุตสาหกรรมยางรถยนต์      | เพิ่มแรงต้านทาน แรงดึง     |
|         | 99.00% |                        | และการยึดเกาะ           |
| (Red    |        |                        |                        |
| Seal)   |        |                        |                        |
+---------+--------+------------------------+------------------------+
| เรดซีล – | -      | อุตสาหกรรมยางรถยนต์,     | เพิ่มแรงต้านทาน แรงดึง     |
| อาร์(Red | 99.00% | รองเท้ายาง              | และการยึดเกาะ           |
| Seal-R) |        |                        |                        |
|         |        | อ                      | ป้องกันน้ำยางเสื่อมสภาพ     |
|         |        | ุตสาหกรรมน้ำยางข้น,เซรามิค |                        |
+---------+--------+------------------------+------------------------+

 

  ผงสังกะสีอ๊อกไซด์ใช้เป็นส่วนประกอบในหลายอุตสาหกรรมได้แก่ การผลิตยางรถยนต์,
  อาหารสัตว์, เซรามิค เครื่องสำอางค์ และยารักษาโรค
  โดยอุตสาหกรรมที่มียอดการสั่งซื้อมากที่สุด คือ
  อุตสาหกรรมการผลิตยางรถยนต์คิดเป็นประมาณร้อยละ 60
  ของยอดการสั่งซื้อผงสังกะสีอ๊อกไซด์ทั้งหมด ทั้งนี้บริษัทฯ
  มีสัดส่วนรายได้ของธุรกิจผลิตผงสังกะสีอ๊อกไซด์ คิดเป็นร้อยละ 83.86
  ของรายได้รวมของบริษัทฯและบริษัทย่อยสำหรับปี 2551

  ภาวการณ์แข่งขันและการตลาด

  ในปี 2551
  ตลาดของธุรกิจการผลิตผงสังกะสีอ๊อกไซด์ในประเทศและต่างประเทศยังคงมีการขยายตัวเพิ่มมากขึ้นเนื่องจากกลุ่มลูกค้ามีการขยายกำลังการผลิตในประเทศไทยเพิ่มขึ้น
  กอรปกับการนำเข้าผงสังกะสีอ๊อกไซด์จากประเทศจีนลดน้อยลงเนื่องมาจากราคาที่นำเข้าเมื่อเทียบกับราคาที่ผลิตในประเทศนั้นใกล้เคียงกัน
  แต่ระยะเวลาในการส่งสินค้าจากประเทศจีนต้องใช้ระยะเวลานานกว่า และในช่วงปลายปี 2551
  ทางรัฐบาลจีนมีการประกาศอย่างชัดเจนว่าได้ยกเลิกมาตรการสนับสนุนให้ผู้ส่งออกได้สิทธิพิเศษทางด้านภาษีทำให้สินค้าส่งออกในหมวดของเคมีภัณฑ์มีราคาสูงขึ้น
  จึงเป็นผลให้ลูกค้าหันมาสนใจที่จะสั่งซื้อสินค้าจากผู้ผลิตในประเทศแทนเนื่องจากสินค้าที่ผลิตภายประเทศเป็นสินค้าที่มีคุณภาพดีมากกว่าและเป็นที่ต้องการของกลุ่มลูกค้าที่ต้องการผลิตสินค้าที่มีคุณภาพสูงออกไปจำหน่ายยังตลาดแถบประเทศยุโรป
  แต่อย่างไรก็ดีถึงแม้ว่าตลาดการแข่งขันจากต่างประเทศจะลดน้อยลง
  แต่สำหรับตลาดคู่แข่งภายในประเทศยังคงมีระดับสูง โดยเฉพาะการแข่งขันด้านราคา
  เนื่องจากเป็นสินค้าที่มีราคาขายอ้างอิงตามราคาวัตถุดิบ (Zinc Ingot)
  ที่ซื้อขายกันในตลาดกลางที่ลอนดอน ประเทศอังกฤษ (London Metal Exchange “LME”)

  ดังนั้น กลยุทธ์ที่บริษัทฯ ใช้ในการแข่งขันก็คือการบริหารและควบคุมต้นทุนการผลิตให้มีประสิทธิภาพ
  รวมทั้งการรักษามาตรฐานของคุณภาพสินค้าและการบริการให้ได้มาตรฐานในระดับสูงกว่าคู่แข่งในตลาด
  ปัจจุบันบริษัทฯ มีส่วนแบ่งการตลาดไม่น้อยกว่าร้อยละ 60 ของมูลค่าตลาดโดยรวม

การผลิต

  บริษัทฯมีโรงงานผลิตสังกะสีออกไซด์ 2 โรงงาน ตั้งอยู่เลขที่ 2-3 ซอยพหลโยธิน 90
  ถนนพหลโยธิน ตำบลประชาธิปัตย์ อำเภอธัญบุรี จังหวัดปทุมธานี 12310 ทำการผลิตตลอด 24
  ชั่วโมง มีอัตราการใช้กำลังการผลิตจากโรงงานทั้ง 2 โรงงาน คิดเป็นร้อยละ 90 โดยปี
  2551ทางบริษัทฯ ได้เพิ่มกำลังการผลิตรวมเป็น 13,000 ตันต่อปี จาก10,800 ตัน ต่อปี ในปี
  2550

  ------------------------------------- ----------- ----------- ----------
  การผลิต                                ปี 2551      ปี 2550      ปี 2549

  กำลังการผลิตเต็มที่ (เมตริกตัน)              13,000      10,800      10,800

  ปริมาณการผลิตจริง (เมตริกตัน)              12,460      9,679       9,685

  การใช้กำลังการผลิต                       95.85%      89.62%      90%
  ------------------------------------- ----------- ----------- ----------

 

  กระบวนการผลิตของบริษัทฯ เป็นระบบ French Process ที่ใช้วัตถุดิบ คือ
  สังกะสีแท่งที่มีความบริสุทธิ์สูง
  ร้อยละ 99.995 (Special High Grade Zinc Ingot)
  นโยบายการผลิตของบริษัทฯผลิตภัณฑ์ต้องมีคุณภาพและเป็นไปตามมาตรฐานสากล ISO 9001
  version 2000 ที่บริษัทฯได้การรับรองจาก TUV NORD และการลดต้นทุนการผลิตให้ต่ำสุด
  การใช้พลังงานที่เหมาะสม การดูแลสิ่งแวดล้อม รวมทั้งมาตรการลดสภาวะโลกร้อน บริษัทฯ
  ได้มีการดำเนิน การและควบคุม
  เนื่องจากสังกะสีแท่งบริสุทธิ์เป็นวัตถุดิบหลักที่ใช้ในกระบวนการผลิตสังกะสีออกไซด์
  คิดเป็นปริมาณร้อยละ 80 ของวัตถุดิบที่ใช้ในการผลิตทั้งหมด บริษัทฯ
  ซื้อวัตถุดิบทั้งจากแหล่งวัตถุดิบในประเทศและต่าง ประเทศดังนี้

  - แหล่งวัตถุดิบในประเทศ บริษัท ผาแดงอินดัสทรี จำกัด (มหาชน) ประมาณร้อยละ 68.34
  ของปริมาณการซื้อวัตถุดิบทั้งหมด

  - แหล่งวัตถุดิบต่างประเทศ ผู้ผลิตหลายรายจากประเทศญี่ปุ่น ประมาณร้อยละ 31.66
  ของปริมาณการซื้อวัตถุดิบทั้งหมด โดยสังกะสีแท่งจากต่างประเทศเมื่อนำมาผลิตเพื่อการส่งออก
  บริษัทฯจะได้รับสิทธิยกเว้นภาษีนำเข้าวัตถุดิบจากกรมศุลกากร (19 ทวิ)
  สำหรับอัตราภาษีการนำเข้าในปี 2551 คงที่ร้อยละ 1

 มูลค่าการสั่งซื้อวัตถุดิบภายในประเทศและต่างประเทศ

  ------------------------------------ -------- -------- -------- -------- -------- --------
  แหล่งวัตถุดิบ                            ปี 2551 (          ปี 2550 (          ปี 2549 ( 
                                       3 )               2 )               1 )      

                                       ล้านบาท   %        ล้านบาท   %        ล้านบาท   %

  ภายในประเทศ                          518      68.34    676      84.49    269      52.23

  ต่างประเทศ                            240      31.66    116      15.51    246      47.77

  มูลค่าการสั่งซื้อวัตถุดิบในประเทศ/ต่างประเทศ   758      100.00   748      100.00   515      100.00
  ------------------------------------ -------- -------- -------- -------- -------- --------

(1) ราคาเฉลี่ยสังกะสีแท่งในตลาด LME คือ 3,279 USD / ตัน (2)
ราคาเฉลี่ยสังกะสีแท่งในตลาด LME คือ 3,242 USD / ตัน

(3) ราคาเฉลี่ยสังกะสีแท่งในตลาด LME คือ 1,874 USD / ตัน

ผลกระทบต่อสิ่งแวดล้อม

  บริษัทฯ จัดให้มีการตรวจสอบคุณภาพอากาศจากปล่องระบายอากาศ
  และคุณภาพของอากาศบริเวณที่พนักงานปฏิบัติงานอย่างสม่ำเสมอ โดยบริษัทฯ
  ได้ว่าจ้างบริษัทที่ขึ้นทะเบียนกับกรมโรงงานอุตสาหกรรมเพื่อเก็บตัวอย่างและตรวจสอบทดสอบ
  ซึ่งผลการตรวจวัดอยู่ในเกณฑ์มาตรฐานที่กรมโรงงาน กระทรวงอุตสาหกรรมได้กำหนดไว้
  นอกจากนี้บริษัทฯ ได้ลงทุนติดตั้งระบบไฟฟ้าสำรองเพื่อป้องกันระบบไฟฟ้าขัดข้อง
  สามารถควบคุมกระบวนการผลิตและลดการสูญเสียผลิตภัณฑ์ในบรรยากาศได้อย่างมีประสิทธิภาพ
  รวมทั้งมีมาตรการซ่อมบำรุงเครื่องจักร และ/หรืออุปกรณ์ต่างๆ ให้อยู่ในสภาพพร้อมใช้งาน
  ควบคุม และบำบัดน้ำที่เกิดจากห้องตรวจสอบทางเคมีและทดสอบให้มีมาตรฐานตามกฎหมาย

 

ธุรกิจจำหน่ายผงสังกะสีอ๊อกไซด์และเคมีภัณฑ์ที่เกี่ยวข้องกับผงสังกะสีอ๊อกไซด์ 

 ดำเนินการโดยบริษัท ไทย – ไลซาท จำกัด 

นับแต่เดือนมกราคม 2552 ธุรกิจผลิตสังกะสีอ๊อกไซด์ จะโอนย้ายจากบริษัท ยูนิเวนเจอร์ จำกัด (มหาชน) มาดำเนินการภายใต้บริษัท ไทย-ไลซาท จำกัด ซึ่งจะทำให้มีแนวทางการดำเนินธุรกิจที่ชัดเจน ซึ่งครอบคลุมถึงการบริหารจัดการ การผลิต การตลาดและการจัดส่ง ส่วนการจัดซื้อ การบัญชีและการเงินจะได้รับการบริการจากฝ่ายปฏิบัติการของบริษัท ยูนิเวนเจอร์ จำกัด (มหาชน) โดยทางบริษัทฯ ยังคงรักษาคุณภาพของผลิตภัณฑ์และตอบสนองความต้องการของลูกค้าในตลาดตั้งแต่ระดับบน จนถึงระดับล่าง เพราะผงสังกะสีอ๊อกไซด์ที่ผลิตเองภายในประเทศจะสามารถตอบสนองความต้องการของลูกค้าระดับบนและระดับกลางได้เป็นอย่างดี สำหรับลูกค้าระดับล่างทางบริษัท ไทย-ไลซาท จำกัด ก็ยังคงมีการนำเข้าผงสังกะสีอ๊อกไซด์จากประเทศจีนมาจำหน่ายเพื่อที่จะสามารถครองส่วนแบ่งทางการตลาดได้อย่างทั่วถึง 

 ลักษณะของผลิตภัณฑ์ 

ปี 2551 บริษัท ไทย - ไลซาท จำกัด เป็นตัวแทนจำหน่ายผงสังกะสีอ๊อกไซด์ให้แก่บริษัท ยูนิเวนเจอร์ จำกัด(มหาชน) พร้อมทั้งมีการนำเข้าผงสังกะสีอ๊อกไซด์จากประเทศจีนมาจำหน่าย ทั้งนี้ เพื่อรองรับความต้องการของลูกค้าในตลาดระดับกลางถึงระดับล่าง อีกทั้งบริษัทฯ ได้มีการนำเข้าสินค้าประเภทอื่น ได้แก่ Silicon Metal จากประเทศสาธารณรัฐประชาชนจีน เพื่อใช้อุตสาหกรรมอลูมิเนียมอัลลอย, อลูมิเนียมแผ่น จำหน่ายให้แก่ลูกค้าในประเทศ

 ภาวการณ์แข่งขันและการตลาด 

  ธุรกิจผลิตสังกะสีอ๊อกไซด์ เป็นธุรกิจที่ไม่ได้ใช้เงินลงทุนสูงในกระบวนการผลิต
  และกระบวนการผลิตไม่ซับซ้อน จึงทำให้มีการแข่งขันสูงโดยเฉพาะผู้นำเข้า
  หากแต่เงินทุนหมุนเวียนเป็นปัจจัยที่อาจชลอการแข่งขันได้บ้างในช่วงเวลาที่ราคาสังกะสีในตลาดโลกสูง
  โดยเฉพาะในช่วงปี 2550-2551 ที่ราคาสังกะสีสูงกว่า 3,300 เหรียญต่อตัน
  ดังนั้นจึงอาจกล่าวได้ว่าธุรกิจผลิตสังกะสีอ๊อกไซด์มีการแข่งขันสูง
  ดังนั้นกลยุทธ์การจัดซื้อวัตถุดิบจึงเป็นปัจจัยสำคัญที่จะทำให้บริษัทฯ
  สามารถรักษาส่วนแบ่งการตลาดและอัตรากำไรได้

 

3.  ธุรกิจจำหน่ายเครื่องบันทึกเวลา และอุปกรณ์ระบบควบคุมที่จอดรถ

ดำเนินการโดยบริษัท ฟอร์เวิร์ด ซิสเต็ม จำกัด

ลักษณะของผลิตภัณฑ์

-   เป็นตัวแทนจำหน่ายผลิตภัณฑ์เครื่องบันทึกเวลา (Time Recording System)
    อุปกรณ์ระบบควบคุมที่จอดรถอัตโนมัติ (Car Parking System)
    และอุปกรณ์ควบคุมการเข้า-ออกสถานที่ (Access Control System)
    ภายใต้เครื่องหมายการค้า “AMANO” จากประเทศญี่ปุ่น และ“AMANO” จากสหรัฐอเมริกา
    ภายใต้ “One Smart Touch Solution”

-   เป็นตัวแทนจำหน่ายอุปกรณ์ระบบควบคุมที่จอดรถภายใต้เครื่องหมายการค้า “CEDAMATIC”
    จาก

  ประเทศอิตาลี

-   อุปกรณ์ระบบควบคุมที่จอดรถ ภายใต้เครื่องหมายการค้า “THAIPARK”
    ซึ่งบริษัทได้ทำการพัฒนาและผลิตออกจำหน่าย (เฉพาะในช่วงปี 2548 – 2550)

ช่องทางการจัดจำหน่าย

-   ธุรกิจจำหน่ายเครื่องบันทึกเวลา
    ใช้ช่องทางการจัดจำหน่ายผ่านตัวแทนจำหน่ายทั่วประเทศกว่าร้อยละ 70
    ของยอดขายเครื่องบันทึกเวลา

-   ธุรกิจจำหน่ายและติดตั้งอุปกรณ์ระบบควบคุมที่จอดรถ
    ใช้ช่องทางการจัดจำหน่ายตรงไปยังกลุ่มลูกค้าเป้าหมาย

  กลุ่มลูกค้าเป้าหมายของบริษัทฯ อาทิเช่น กลุ่มสำนักงาน กลุ่มโรงงาน ห้างร้าน อาคารสำนักงาน
  สถาบันการเงิน/ธนาคาร ห้างสรรพสินค้า โรงแรม โรงพยาบาล หมู่บ้านจัดสรร ท่าอากาศยาน
  หน่วยงานราชการ หรือรัฐวิสาหกิจ เป็นต้น ในปีที่ผ่านมาบริษัทฯ
  ได้มุ่งขยายฐานกลุ่มลูกค้าในกลุ่มอุปกรณ์ระบบควบคุมที่จอดรถไปสู่ลูกค้ากลุ่มธุรกิจพัฒนาอสังหาริมทรัพย์ประเภทโครงการหมู่บ้านจัดสรร
  คอนโดมิเนียม และอาคารสำนักงาน ซึ่งมีกระแสตอบรับอย่างดีและต่อเนื่อง

ภาวการณ์แข่งขันและการตลาด

  ธุรกิจจำหน่ายเครื่องบันทึกเวลา เป็นธุรกิจที่มีผู้ประกอบการมากราย
  ส่วนใหญ่มาจากประเทศสาธารณประชาชนจีนและไต้หวัน มีราคาถูกหากเทียบกับสินค้าของ AMANO
  ที่มีราคาสูงกว่าคู่แข่ง แต่เป็นที่ยอมรับว่าสินค้าของบริษัทมีคุณภาพดี
  ประกอบกับมีการบริการหลังการขายอย่างต่อเนื่อง ที่ได้ระดับมาตรฐานตามแบบของประเทศผู้ผลิต
  อันถือเป็นข้อได้เปรียบของบริษัทฯ ดังนั้นจุดขายที่สำคัญคือเน้นคุณภาพของสินค้า
  และบริการหลังการขายที่ได้มาตรฐาน โดยสังเกตได้จากลูกค้าปลีกที่มีการซื้อซ้ำ
  และการแนะนำลูกค้าใหม่ให้มาซื้อสินค้าของบริษัทฯ

  ธุรกิจจำหน่ายและติดตั้งอุปกรณ์ระบบควบคุมที่จอดรถ ในปี 2551 นอกจากการแข่งขันในด้านราคา
  และคุณสมบัติอย่างต่อเนื่องแล้ว บริษัทฯ
  ยังคงเน้นในส่วนของการให้บริการอย่างมีประสิทธิภาพมาโดยตลอด โดยในปี 2551 บริษัทฯ
  สามารถเพิ่มลูกค้าในกลุ่มผู้พัฒนาอสังหาริมทรัพย์ที่เคยเป็นลูกค้าของคู่แข่งมาได้บางส่วน
  ทั้งนี้เป็นผลมาจากการยอมรับในตัวผลิตภัณฑ์ และการให้บริการลูกค้าอย่างต่อเนื่อง

การจัดหาผลิตภัณฑ์

  บริษัทฯ เน้นการจำหน่ายสินค้าภายใต้ตราผลิตภัณฑ์ AMANO ที่นำเข้าจาก AMANO TIME & AIR
  SINGAPORE PTE LTD โดยบริษัท ฟอร์เวิร์ด ซิสเต็ม จำกัด
  ได้รับการแต่งตั้งเป็นผู้แทนจำหน่ายแต่เพียงผู้เดียวในประเทศไทย นอกจากนี้บริษัทฯ
  ได้ปรับปรุงและพัฒนาสินค้าต่อเนื่องจากปี 2550 เพื่อให้เหมาะกับการใช้งานในประเทศไทย
  โดยในปี 2551 บริษัทฯ เน้นการจำหน่ายผลิตภัณฑ์ใหม่ดังนี้

-   อุปกรณ์ระบบควบคุมที่จอดรถ AMANO ที่ใช้ระบบคอมพิวเตอร์ (PC Based)
    เป็นตัวประมวลผลและสั่งงานโดยใช้เทคโนโลยี RFID (Smart Card)
    ที่นิยมใช้แพร่หลายและมีแนวโน้มเติบโตอย่างต่อเนื่อง
    โดยในปีนี้มีการพัฒนาโปรแกรมใหม่เพิ่มขึ้นจากเดิม

-   ระบบการจัดเก็บรายได้ และบริหารที่จอดรถอย่างมีประสิทธิภาพ ถูกต้อง รวดเร็ว
    ตรวจสอบได้ AMANO Parking PC Based System
    เป็นเทคโนโลยีที่ล้ำหน้าและมีประสิทธิภาพ ใช้งานง่าย
    โดยสามารถรองรับบัตรจอดรถได้หลายรูปแบบ เช่น Predefine Barcode, Barcode
    (Running) HID, Proximity, Smart Card และรองรับการประทับตราส่วนลดร้านค้า

-   อุปกรณ์ระบบควบคุมอาคารสูงและระบบที่จอดรถในอาคารสูง ได้แก่ AMANO AXP 400 (One
    Smart Touch) ระบบนี้สามารถตอบสนองความต้องการของกลุ่มลูกค้า อาคารสำนักงาน
    โรงแรม อพาร์ทเมนต์ คอนโดมิเนียม และอาคารที่พักอาศัยที่ต้องการความทันสมัย
    การรักษาความปลอดภัย และเพิ่มประสิทธิภาพในการบริหารจัดการพื้นที่
    สามารถควบคุมการเข้าออกอาคารสถานที่ ลิฟท์โดยสารและลานจอดรถ
    โดยใช้บัตรสมาร์ทการ์ดเพียงใบเดียว (One Smart Card)

ผลกระทบต่อสิ่งแวดล้อม

  เนื่องจากสินค้าส่วนใหญ่ของบริษัทฯ
  เป็นการนำเข้าสินค้าสำเร็จรูปที่ผลิตภายใต้มาตรฐานการควบคุมผลกระทบต่อสิ่งแวดล้อมของประเทศผู้ผลิตอยู่แล้ว
  เช่น ญี่ปุ่น สหรัฐอเมริกา อิตาลี และกว่าร้อยละ 70 ของชิ้นส่วนที่ประกอบในตัวสินค้า
  สามารถนำกลับไปผลิตใช้ใหม่ได้